বাহারি এবং অদ্ভুত সব নেশায় পাগলপারা হয়ে উঠেছে দেশের তরুণসমাজ। তাদের আচার-আচরণ, কথাবার্তা ও পোশাক-পরিচ্ছদেও এসেছে অদ্ভুত পরিবর্তন। আগেকার দিনে ছেলেমেয়েরা প্রাপ্তবয়স্ক হলেই বিয়ে, ঘরসংসার এবং চাকরি-বাকরি কিংবা কর্মসংস্থানের জন্য অস্থির হয়ে পড়ত। কিন্তু ইদানীংকালে লোভ, অলসতা এবং চরিত্রহীনতা তাদেরকে অক্টোপাশের মতো এমনভাবে বেষ্টন করে ফেলেছে যে, হাজার বছরের তারুণ্যের ঐতিহ্য তারা পায়ে মাড়িয়ে এক অজানা সর্বনাশের পথে উন্মত্তের মতো এগিয়ে যাচ্ছে।